Nokia 3310

Disain

Nokia 3310 töötati välja Nokia Taani üksuses. See on kompaktne ja vastupidav telefon. Selle mõõtmed on 113 x 48 x 22 mm ja kaal 133 grammi. Ekraan on monokroomne ja eraldusvõimega 84 x 48 pikslit. Nokia 3310-st on olemas ka 115 g versioon, millel on vähem funktsioone; näiteks 133 g versioonil on avakuva kahest käest, mis puudutavad üksteist, kuid 115 g versioonil seda pole. Nokia 3310-t hoitakse tavaliselt peopesas ning nuppe vajutatakse pöidlaga. Korpus ja klaviatuur on valmistatud plastmassist. Klaviatuuri sinine nupp on põhinupp, mille kaudu saab valida erinevaid tegevusi, C-nupp on mõeldud tagasivõtmiseks. Nooleklahvid on mõeldud navigeerimiseks. Telefoni sisse- ja väljalülitamise nupp asub telefoni üleval otsas ning on kummist ja musta värvi.

Kultus

Nokia 3310 on üks maailma kuulsamaid telefone, eelkõige oma ajatu disaini, sitkuse ning väga hea aku vastupidavuse poolest. Internetis leiab mitmeid teemasid, kus proovitakse telefoni igat moodi lõhkuda, kuid see lõppeb enamasti tulutult. Naljahambad on Nokia 3310-t nimetanud üheks maailma kõige raskemini lõhutavaks asjaks. Kui kõik müüdud Nokia 3310/3300 telefonid ritta seada, oleks saadud kett, mis algaks Helsingist 
ning lõppeks Santiagos (üle 13 000 kilomeetri).

Omadused

Telefonil olid oma ajastu kohta mitmed märkimisväärsed lisad, nagu näiteks 
kalkulaator, taimer, stopper, valuutateisendi. Mänge on neli: "Space", "Impact", "Bantumi" ja väga populaarne "Snake II". Snake seeria mängud on olnud Nokia telefonides äärmiselt populaarsed juba 1997. aastast.
Telefonil on 35 monofoonilist helinat ning helilooja, millega saab koostada kuni 7 personaalset meloodiat. 3310 on populaarne
ka tekstsõnumite saatmises, sest see toetas pikki sõnumeid (3 korda pikemaid
kui tavalised sõnumid), kokku 459 tähemärki. Telefoni oli olemas ka häälvalimine kiireks helistamiseks valitud numbritele.
3310 kasutas NiMH 900 mAh akut (BMC-3), kui ka Internal, 1000 mAh Li-Ion (BLC-2) tüüpi akut.

Isikupärastamine

3310 on varustatud vahetavate korpustega. Korpuse vahetamine on suhteliselt lihtne. Esmalt tuleb eemaldada telefoni tagumine kaas, vajutades allservas olevale nupule ja lükates kaant ülespoole. Seejärel võib eemaldada esipaneeli ja klaviatuuri. Korpuse pooled on omavahel kinni klambritega. Korpuse stiile oli palju, kuna neid tootsid mitmed firmad üle maailma.
Telefon kasutas monofoonilisi helinaid, mida telefonis oli 35 ning lisaks ruum seitsmele enda loodud helinale
Helinaid oli võimalik tellida erinevatel teenusepakkujatelt, kuid oli võimalus ka ise 
helinaid luua, kasutades telefonis olevat heliloojat. Lisaks oli telefonis mitmeid profiile, nagu näiteks 
hääletu, kus telefoni helin ei helisenud. Lisaks sai määrata ka pimeduspilte saadud pildi sõnumitest.

WAP-täiustatud mudelid (3330 ja 3350)

Nokia 3330 lisati CSD põhine WAP tugi, animeeritud pimeduspildid, pinball mäng “Bumper“ ja telefoniraamat, mis ei olnud SIM-kaardi mälus, vaid telefoni enda mälus. Samuti oli tal võimalus tõmmata Java MIDP rakendusi WAPi kaudu
Aasia versioon, tuntud kui 3350, oli olemuselt täiustatud 3330, mil oli olemas WAP, animeeritud pimeduspildid, rütmiline taustavalgustus, kahesuunaline navigeerimis nupud (mis olid mõeldud helistamiseks ja kõne lõpetamiseks), hiina kalender ning 96x65 pikslit suur ekraan.

AMPS/D-AMPS-põhised versioonid (3320 ja 3360)

Nokia 3360 ja 3320 olid mõeldud USA ja Kanada turule. Need sarnanesid väga 3310 ja 3390-ga, kuid kasutavad digitaalselt AMPS ("TDMA")/AMPS-tehnoloogiat, mitte GSM-tehnoloogiat. 
Neil oli olemas ka infrapunaliides. Erinevalt 3390-st ei toeta 3360 ja 3320 häälvalimist. Igaüks neist kaalub 136 g, seega on nad natuke raskemad kui 3390, mis kaalub 119 g. Neil on ka kahesuunalised navigeerimisnupud.

Ekraan

Nokia 3310 LCD on laialdast kasutamist leidnud mikrokontrollerite projektide puhul. Need on graafilised LCD-d ning sisaldavad lisaks Philips PCD8544 kontrollerit, mis on lihtsasti juhitav kasutades "SPI bus". Phillips PCD8544 on vähese voolutarbega CMOS LCD-kontroller. Ekraan on kasutusel ka "Gamebuino" (Arduionol põhinev käeshoitav mängukonsool). Kasutajad peavad seal suutma meelitama seadet kuvama 3-astmelist halliskaalat ja tegema optilise andmevahetuse, moduleerides LED-taustavalgustust.
LCD-paneeli juhtimine ei ole lihtne, kuna on palju piksleid, mida individuaalselt elektrisignaaliga juhtima peab. 84x48 piksli puhul räägime 84 tulbast ning 48 reast pikslitest, mis teeb kogu arvuks 4032 pikslit. Nii suurt hulka väljaviike näiteks Arduino puhul pole võimalik ühendada ning peab meeles pidama ka seda, et mikroskeemide tootmisel viib väljaviikude arvu suurendamine märgatavalt hinda üles. Selleks, et väljaviikude hulka vähendada, kasutatakse LCD-paneelide puhul nn skaneerimismeetodit, mis tähendab, et korraga uuendatakse vaid ühte rida piksleid, kuid uuendamine toimub mitu korda sekundis ning inimese silm seda ei taju. Ühe rea korraga uuendamine tähendab seda, et eelneva 84 x 48 = 4032 asemel on vaja kõigest 84 + 48 = 132 väljaviiku.
Ka 132 väljaviigu ühendamine mikrokontrolleriga oleks kulukas, seetõttu kasutatakse LCD kontrolleri mikroskeeme, mis hõlbustavad LCD pikslimaatriksi juhtimist. Philips PCD8544 on üks sellistest LCD kontrolleritest.

Nokia 3310 tänapäeval

Hästi taastatud Nokia 3310 on samas hinnas, mis tänapäevased nutitelefonid. Näiteks Prantsuse firma Lëkki müüb taastatud Nokia 3310 umbes 80 € tükk, see on umbes sama hind, mis Iirimaal maksab Samsung Galaxy Fame.
Nokia 3310-l on mitmeid eeliseid tänapäevaste nutitelefoni ees. Näiteks väga pikk aku vastupidavus. 3310 võib nädalaid ilma laadimata olla. Teiseks muidugi tema lihtsus, 3310 on lihtne käsitleda ning ta on ka vastupidav. Kui Nokia 3310 maha kukub, pole vaja reeglina karta, et midagi puruks läheb.